Diari Oficial de la Generalitat Valenciana


Sumari del DOGV 3005, del 03-06-1997 (1997/7416)

RESOLUCIÓ de 7 de març de 1997, del director general d'Interior de la Conselleria de Presidència, per la qual acorda inscriure al Registre de Fundacions de la Comunitat Valenciana l'anomenada Fundació Alumnes 8.é 1994/95 Col·legi Públic Severí Torres.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3005

Data del DOGV
:   03-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7416


Data del document
:   07-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 7 de març de 1997, del director general d'Interior de la Conselleria de Presidència, per la qual acorda inscriure al Registre de Fundacions de la Comunitat Valenciana l'anomenada Fundació Alumnes 8.é 1994/95 Col·legi Públic Severí Torres.
  
Vist l'expedient pel qual se sol·licita inscriure al Registre de Fundacions de la Comunitat Valenciana l'anomenada Fundació Alumnes 8.é 1994/1995 Col·legi Públic Severí Torres, incoat amb data 20 de gener de 1997, amb número de registre d'entrada 4.017, pel senyor Ramón Borja Cisternes, en representació de la Fundació, sobre la base dels següents
  
  
Fets
  
  
Primer
  
Que per l'escriptura de data 27 de novembre de 1996 i amb número de protocol 975, atorgada davant el notari del Col·legi de València, amb residència a Castelló de la Ribera, senyor Jesús-Florencio Sanz Larrosa, hi compareixen la senyora Luisa-Fernanda Sebastián Pastor, el senyor Eduardo Revert Juan i el senyor Emili Gascó i Ibáñez, i manifesten en aquest acte la voluntat de constituir l'anomenada Fundació Alumnes 8.é 1994/95 Col·legi Públic Severí Torres.
  
  
Segon
  
Segons l'article 3 dels estatuts fundacionals, la finalitat de la fundació és de caràcter cultural, donant-se especial rellevància a totes aquelles activitats que ajuden a la recuperació del patrimoni cultural propi de Castelló de la Ribera, la comarca de la Ribera Alta i el País Valencià.
  
Els alumnes, pares i professors del Col·legi Públic Severí Torres com a col·lectivitat genèrica i indeterminada a priori, seran els beneficiaris de les aportacions econòmiques, serveis i prestacions que la fundació puga concedir.
  
  
Tercer
  
La dotació inicial de la fundació es de cinc milions set-centes cinquanta-quatre mil vuit-centes trenta-tres pessetes (5.754.833 PTA), donats, segons l'article 5 dels estatuts, pels fundadors. Tot allò, acreditat mitjançant certificació de Bancaixa, incorporada a l'expedient.
  
  
Quart
  
D'acord amb el que es preveu en l'atorgament quart de l'acta fundacional i el capítol III dels estatuts, el Patronat és l'òrgan de govern i representació de la fundació. Es trobarà compost pels membres de dret que conformen el Consell Escolar del Col·legi Públic Severí Torres de Castelló de la Ribera, un alumne de la promoció de 8.é de l'any 1994/95 que li corresponga per torn rotatori i accepte el càrrec i un dels fundadors de la fundació, que compareixen per torn rotatori i pel següent ordre: senyora Luisa-Fernanda Sebastián Pastor, senyor Eduardo Revert Juan i senyor Emili Gascó Ibáñez.
  
El president o presidenta i secretari o secretària del Patronat seran, respectivament, el president o presidenta i secretari o secretària del Consell Escolar del centre, o de l'òrgan que en un futur poguera rebre la màxima representació de govern del Col·legi.
  
  
Si en alguna ocasió els pares d'alumnes i l'Ajuntament no es preveiessen com a representants a l'òrgan de govern del centre, obligatoriament el Patronat estaria representat per, si més no, tres pares en representació de l'Associació de Pares d'Alumnes, i l'alcalde o alcaldessa de Castelló de la Ribera o persona en qui expressament delegués.
  
El membre que ha de formar part del Patronat en representació dels alumnes de la promoció 1994/95 s'establirà per torn rotatori i anual, segons l'ordre establit en l'article 10.4 dels estatuts.
  
  
El Patronat inicial queda compost per les següents persones:
  
  
- Representants del Consell Escolar del Col·legi Públic Severí Torres:
  
· President: Ramón Borja Cisternes.
  
· Secretària: Elisa Josefa Rubio Gascó.
  
· Professor 1: José Francés Giménez.
  
· Professor 2: Joan Baptiste Aviñó Lluch.
  
· Professor 3: Josefa Palau Monteagudo.
  
· Professor 4: Encarna Llopis Caballero.
  
· Pare 1: Adela Talens Fombuena.
  
· Pare 2: José Francisco Oliver Martínez.
  
· Pare 3: Francisco Ortiz Lloret.
  
· Pare 4: Rosa-Maria Ribes Terol.
  
· Representant de personal no docent: Prudencia Martorell Cuenca.
  
· Representant o delegat de l'alcaldessa de Castelló de la Ribera: Maurici Belmonte Monar.
  
· Membre fundador: Luisa-Fernanda Sebastián Pastor.
  
Tots aquests membres han acceptats els seus càrrecs mitjançant legitimació notarial de signatures, autoritzada pel notari esmentat al fet primer d'aquesta resolució el 10 de desembre de 1996.
  
L'alumna de la promoció de 8.é curs de l'any 1994/95, senyora M.ª-Ángeles Álvarez San Mateo entrarà a formar part del patronat, una vegada arribada a la majoria d'edat.
  
La resta de l'articulat estatutari regula totes les qüestions previstes legalment en matèria de fundacions.
  
  
Fonaments jurídics
  
  
Primer
  
La Constitució recull en el títol I, capítol II, secció II, article 34, el dret de fundació per a fins d'interès general.
  
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense intenció de guany que, per voluntat dels seus creadors, tenen afectat de manera duradora el seu patrimoni a la realització de fins d'interès general, circumstàncies que concorren en aquest cas.
  
  
Tercer
  
Examinats els fins de la fundació, la dotació, així com les aportacions efectivament realitzades, aquells es consideren d'interès general, i aquestes inicialment suficients per a la inscripció, de conformitat amb l'establert a l'article 11.b) del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, abans esmentada.
  
  
  
Quart
  
La carta fundacional i els estatuts continguts a l'escriptura pública de 27 de novembre de 1996, reuneixen els requisits bàsics dels articles 8 i 9 de la vigent Llei 30/1994, per la qual cosa la Fundació pot ser reconeguda, tenint en compte el fi que persegueix segons l'article 3 dels seus estatuts.
  
Pel que fa el Patronat, d'acord amb l'article 13.2 de la llei esmentada, l'alumna de la promoció de 8.é de l'any 1994/95 només podrà participar amb veu i vot com a patró en el moment en què assolisca la majoria d'edat i accepte el seu càrrec en la forma establerta legalment. Mentrestant, només hi podrà concórrer amb veu i sempre que estiga autoritzada no només pel patronat, sinó també per qui exercisca la pàtria potestat de l'alumna.
  
  
Cinqué
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997 i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, en allò que es refereix a l'estructura administrativa a nivell de Servei.
  
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, per la qual s'aprova el Reglament de Fundacions de Competència Estatal, el Decret 60/1995, l'Ordre de 19 de gener de 1996, de l'aleshores Conselleria d'Administració Pública, per la qual estableix la data d'inici d'activitats del Registre i Protectorat únics de la Comunitat Valenciana, i la resta de normativa d'aplicació pertinent., resolc:
  
  
  
Primer
  
Inscriure com a fundació l'anomenada Fundació Alumnes 8.é 1994/95 Col·legi Públic Severí Torres en el Registre de Fundacions de la Comunitat Valenciana amb el número 265 (V) i classificar-la com a cultural. El seu domicili raurà a Castelló de la Ribera, carrer de F. Benetó, 5, locals del Col·legi Públic Severí Torres, sempre que així se l'autoritze per l'entitat pública propietària.
  
  
Segon
  
Aprovar els estatuts pels quals ha de regir-se la fundació, elevats a escriptura pública davant el notari de València, amb residència a Castelló de la Ribera, senyor Jesús-Florencio Sanz Larrosa, amb data 27 de novembre 1996 i número 975 de protocol.
  
  
Tercer
  
Aprovar el nomenament del primer patronat segons figura en l'antecedent quart d'aquesta resolució.
  
Notifiqueu aquesta resolució, advertint que contra ella, que no exhaureix la via administrativa, podrà presentar-s'hi un recurs ordinari davant aquest mateix òrgan o davant el conseller de Presidència en el termini d'un mes, comptador de la data de la notificació, de conformitat amb el que disposa el Decret 60/1995, de 18 d'abril, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
València, 7 de març de 1997.- El director general d'Interior: José López Garrido.